Mallett verdedig Bokke se benadering | Maroela Media
Die Springbokke se voorspelers beïndruk gereeld met hul spel. Foto: GB Jordaan.
Moenie die Springbokke se wedstrydbenadering kritiseer nie, sê Nick Mallett. En dié 64-jarige rugbykenner behoort te weet waarvan hy praat.
Onder sy bekwame toesig het die Springbokke 'n rits toets in die 1990's gewen, terwyl 'n mens deesdae gerus na sy wedstrydanalise op SuperSport kan luister.
"Toetswedstryde moet gewen word. Rassie Erasmus en Jacques Nienaber het gesorg dat hierdie span wedstryde wen," het Mallett gesê.
Die Springbokke het in 2019 die Rugbykampioenskap gewen, hulle is die Wêreldbekerkampioen, hulle het die aanslag van die Britse en Ierse Leeus suksesvol afgeweer én hulle is tans eerste op die 2021‑Rugbykampioenskap-punteleer.
"Moenie Suid-Afrika kritiseer as hulle hierdie tipe toetsrugby speel en wen nie. Jy kan hulle kritiseer as hulle verloor."
Volgens Mallett het die Springbokke skaars 'n paar seisoene terug met grotendeels dieselfde spelersgroep teen die All Blacks (57 – 0) en teen Ierland (38 – 3) vasgeval.
"Ons het in 2017 vernederende nederlae gely toe ons met die bal probeer hardloop het; dit het nie goed uitgewerk nie. Deesdae maak ons op ons sterk punt staat en ons klop spanne wat vantevore vir ons ore aangesit het."
Die Springbokke het in 2021 reeds met Georgië, die Britse Leeus en Argentinië afgereken, tog vergelyk baie kenners die Suid-Afrikaners se wedstrydbenadering met 'n wiegelied.
Tog sien Mallett uit na die dag wanneer die Springbokke (uiteindelik) teen die All Blacks speel.
Die AB's gaan maar die maatstaf wees waarteen ons sal moet meet. Voor dan kan jy nie eintlik sien wat werk en wat nie werk nie en wie die beste is of nie. Probleem is dat as jy teen die AB's speel, dit uiters onwaarskynlik is dat jou voorspelers enigsins in so 'n mate gaan oorheers dat dit die uitslag van die wedstryd sal bepaal (ek bedoel, jy gaan nie sommer vir hulle in die grond in skrum, lynstane afvat en rolmaal soos jy wil nie, vergeet maar daarvan). En natuurlik het hulle die talent om daai haas uit die… Lees meer »